Analas yettales-d teḥkayt maca yettuɣal mliḥ ɣer yizri, ɣer yineḍruyen yeḍran uqbel taḥkaytagi, abeɛda ɣer wayen icudden neɣ ɣer wayen yerzan iwudam d wayen yeḍran yid-sen deg yizri. Kra yeqqim jeddi-s yerwa laẓ, mačči yessenz tardast deg wayla-s, amexluq-a atan teḍra yid-s am winna teṭṭef tegrest, yettagad asemmiḍ, aṭas ur yeffiɣ ad isewweq(sb49), wagi yewwi-t-id ɣef Miki. Asmi yella baba-s netta ixeddem di lluzin, Frawsa tesɣar netta iqubel imawlan-is(sb102), dagi yettmeslay-d ɣef baba-s n Ɣilas. Wezna teɣra di tseddawit armi tfuk, syin truḥ agemmaḍ, tkemmel di tmura i rebḥen. Ayen i d-tenniḍ ad tafeḍ tezwar-ik ɣurs. Frawsa ulac ass i deg ur d-tugim ɣur-s tamussni, acu mačči i medden akk ara tesserwu awal(sb109).